**Budaörs Város Önkormányzata**

**Stift Nándor bizottsági elnök**

**ELŐTERJESZTÉSE**

**a Településfejlesztési és Vagyongazdálkodási Bizottság**

**2019. február 18-i rendkívüli ülésére**

Ügyiratszám:…………………….

**Tárgy:** Budaörs Város Önkormányzatának Képviselő-testülete Településfejlesztési és Vagyongazdálkodási Bizottsága 2019. évi Munkaterve

*Az előterjesztés tárgyalása a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 46. § (1) bekezdése és a Budaörs Város Önkormányzatának Szervezeti és Működési Szabályzatáról szóló 36/2010. (XI.12.) ÖKT rendelet (a továbbiakban: SZMSZ) 18. § (1) bekezdése alapján* ***nyilvános ülésen*** *történik.*

**Tisztelt Településfejlesztési és Vagyongazdálkodási Bizottság!**

Budaörs Város Önkormányzatának Képviselő-testülete (továbbiakban: Képviselő-testület) 2019. január 30. napján megtartott ülésén 8/2019.(I.30.) ÖKT sz. határozatában fogadta el a 2019. évi munkatervét. Az SZMSZ 54. § (3) bekezdése értelmében a bizottság éves munkatervét a Képviselő-testület munkatervének elfogadását követő ülésén fogadja el. A képviselő-testület éves munkatervében határozza meg azokat az előterjesztéseket, amelyek csak bizottsági tárgyalást követően nyújthatók be. Ezeket a bizottsági munkaterv összeállításánál a bizottság köteles figyelembe venni.

Ennek megfelelően a mellékelt Munkaterv tartalmazza azokat a napirendeket, melyek a Képviselő-testület Munkatervében szerepelnek, valamint tartalmazza az SZMSZ 1. sz. mellékletében foglalt, (A Képviselő-testület szerveinek a Képviselő-testület által átruházott hatáskörei, illetve a bizottságok településrészi önkormányzatok általános feladat- és hatáskörei) a bizottságok számára meghatározott feladatokat, továbbá a képviselők, alpolgármesterek, bizottsági tagok, részönkormányzat testületei, jegyző, jegyzőn keresztül a polgármesteri hivatal belső szervezeti egységeinek vezetői, települési nemzetiségi önkormányzatok, a képviselő-testülettel együttműködési megállapodást kötött szervezetek által leadott javaslatokat.

A korábbi években az alábbi napokon üléseztek a bizottságok a testületi ülést megelőző két hétben:[[1]](#footnote-1)

|  |  |  |  |  |
| --- | --- | --- | --- | --- |
| **Hétfő**  | **Kedd**  | **Szerda**  | **Csütörtök**  | **Péntek**  |
|  |  |  | SZEB 800 |  |
| **Hétfő**  | **Kedd**  | **Szerda**  | **Csütörtök** | **Péntek**  |
| TFVB 1400 | *KMISB 1630* | PEB 1630 |  | *Jegyzőkönyvek**összeállítása* |
| **Hétfő**  | **Kedd**  | **Szerda**  | **Csütörtök**  | **Péntek**  |
|  *egyeztetés*F. RÖK 1600 ÜB 1700 | *egyeztetés* | **Testületi ülés 830** |  |  |

A bizottsági ülésnapok meghatározásánál az alábbi szempontokat kell figyelembe venni:

* Az SZMSZ 33. § (5) bekezdése előírja, hogy az előterjesztés csak a hatáskörrel rendelkező bizottság(ok) véleményezésével kerülhet a Képviselő-testület elé.
* A bizottsági ülések időpontját úgy kell meghatározni, hogy ne legyen ütközés másik bizottsággal, figyelembe véve az ülés várható időtartamát is.
* A testületi ülés megfelelő előkészítése érdekében a testületi ülést megelőző 3 napban történik a bizottsági jegyzőkönyvek elkészítése, feldolgozása, az érintettek részére való eljuttatása, a módosító javaslatok bedolgozása, a testületi ülés forgatókönyvének elkészítése ( egyeztetések, vezetői értekezlet).

A Képviselő-testület Munkatervéhez kapcsolódóan Löfler Dávid képviselő módosító javaslatot nyújtott be a Településfejlesztési és Vagyongazdálkodási Bizottság ülésnapjára vonatkozóan, melyben javasolja, hogy a Bizottság az üléseit a hétfői napok helyett a korábbi 2015-ös munkatervhez hasonlóan keddi napokon tartsa, vagy ha ez nem megoldható, akkor szerda vagy csütörtöki napokon.

Fentieknek megfelelően dönteni szükséges a bizottság ülésnapjáról is.

*Melléklet:* A Településfejlesztési és Vagyongazdálkodási Bizottság 2019. évi Munkaterve

**Határozati javaslat:**

Budaörs Város Önkormányzatának Képviselő-testülete Településfejlesztési és Vagyongazdálkodási Bizottsága úgy dönt, hogy az üléseit ………………………. napokon tartja, a 2019. évi Munkatervét ennek megfelelő melléklettel elfogadja.

**Határidő:**  folyamatos

**Felelős:**  Bizottsági elnök

**Végrehajtás végzi:** Jegyzői Iroda

*A határozathozatal az SZMSZ 60. § és 37. § (1) bekezdése alapján* ***egyszerű szótöbbség****gel****,*** *az SZMSZ 60. § és 38. § (1) bekezdése alapján* ***nyílt szavazás****sal történik.*

Budaörs, 2019. február

 **Stift Nándor**

 **bizottsági elnök**

**Az előterjesztést készítette:**

Pintérné Berecz Anita ügyintéző

Jegyzői Iroda ………………………

**Látta:**

Polgármesteri Kabinet: ………………………..

Pénzügyi Iroda: ………………………..

Műszaki Ügyosztály: ………………………..

**Törvényességi felügyelet:**  ………………………..

**dr. Bocsi István jegyző: ………………………..**

1. Az ÖKDB a többi bizottságtól eltérő munkarendje miatt nem szerepel a táblázatban [↑](#footnote-ref-1)